Para 13 | Quran Tube\n12.53 Mein apney nafs ki pakeezgi biyan nahi kerta. Be-shak nafs to buraee per ubharney wala hi hai magar yeh kay mera perwerdigar hi apna reham keray yaqeenan mera paalney wala bari bakhsish kerney wala aur boht meharbani farmaney wala hai.\n12.54 Badshah ney kaha issay meray pass lao kay mein ussay apney khas kaamon kay liye muqarrar ker loon phir jab uss say baat cheet ki to kehney laga kay aap humaray haan aaj say zee izzat aur amant daar hain.\n12.55 (Yousuf ney) kaha aap mujhay mulk kay khazano per muqarrar ker dijiye mein hifazat kerney wala aur ba khabar hun.\n12.56 Issi tarah hum ney yousuf (alh-e-salam) ko mulk ka qabza dey diya. Kay woh jahan kahin chahaiye rahey sahey hum jisay chahayen apni rehmat phoncha detay hain. Hum neko kaaron ka sawab zaya nahi kertay.\n12.57 Yaqeenan eman daron aur perhezgaron ka ukhrawi ajar boht hi behtar hai.\n12.58 Yousuf kay bhai aaye aur yousuf kay pass gaye to uss ney unhen pehchan liya aur unhon ney ussay na pehchana.\n12.59 Jab unhen unn ka asbaab muhayya ker diya to kaha kay tum meray pass apney uss bhai ko bhi lana j tumharay baap say hai kiya tum ney nahi dekha kay mein poora naap ker deta hun aur mein hun bhi behtareen maizbaani kerney walon mein.\n12.60 Pus agar tum ussay ley ker pass na aaye to meri taraf say tumhen koi naap bhi na milay bulkay tum meray qarib bhi na phatakna.\n12.61 Unhon ney kaha acha hum uss kay baap ko uss ki babat phuslayen gay aur poori kosish keren gay.\n12.62 Apney khidmat garon say kaha kay inn ki poonji enhi ki boriyon mein rakh do kay jab lot ker apney ehal-o-ayal mein jayen aur poonjiyon ko pehchan len to boht mumkin hai kay yeh phir lot ker aayen.\n12.63 Jab yeh log lot ker apney walid kay pass gaye to kehney lagay kay hum say to ghallay ka naap rok liye gaya. Abb aap humaray sath humaray bhai ko bhejiye kay hum paymana bhar ker layen hum uss ki nigehbani kay zimmay daar hain.\n12.64 (Yaqoob alh-e-salam) ney kaha mujhay to iss ki babat tumhara waisa hi aitbaar hai jaisa kay iss say pehlay iss kay bhai kay baray mein tha bus Allah hi behtareen hafiz hai aur woh sab meharbano say bara meharban hai.\n12.65 Jab unhon ney apna asbaab khola to to apna sarmaya mojood paya jo unn ki janib lota diya gaya tha. Kehney lagay aey humaray baap humen aur kiya chahaiye. Dekhiye to yeh humara sarmaya bhi humen wapis lota diya gaya hai. Hum apney khaandan ko rasad laa den gay aur apney bhai ki nigrani bhi rakhen gay aur aik oont kay bojh ka ghalla ziyada layen gay. Yeh naap to boht aasan hai.\n12.66 Yaqoob (alh-e-salam) ney kaha! Mein to issay hergiz hergiz tumharay sath nahi bhejon ga jabtak tum Allah ko beech mein rakh ker mujhay qol-o-qarar na do kay tum issay meray pass phoncha do gay siwaye uss aik soorat kay tum sab giriftaar ker liye jao. Jab enhon ney pakka qol-o-qarar dey diya to enhon ney kaha kay hum jo kuch kehtay hain Allah uss per nigehban hai.\n12.67 Aur (yaqoob alh-e-salam) ney kaha aey meray bacho! Tum sab aik darwazay say na jana bulkay kaee juda juda darwazon mein say dakhil hona. Mein Allah ki taraf say aaney wali kissi cheez ko tum say nahi taal sakta. Hukum sirf Allah hi ka chalta hai. Mera kaamil bharosa ussi per hai aur her aik bharosa kerney walay ko ussi per bharosa kerna chahaiye.\n12.68 Jab woh unhi raaston say jin ka hukum unn kay walid ney unhen diya tha gaye kuch na tha kay Allah ney jo baat muqarrar ker di hai woh iss say unhen zara bhi bacha ley. Magar yaqoob (alh-e-salam) kay dil mein aik khayal (peda hua) jissay uss ney poora ker liya bila shuba woh humaray sikhlaye huye ilm ka aalim tha lekin aksar log nahi jantay.\n12.69 Yeh sab jab yousuf kay pass phonch gaye to uss ney apney bhai ko apney pass bitha liya aur kaha kay mein tera bhai (yousuf) hun pus yeh jo kuch kertay rahey uss ka kuch ranj na ker.\n12.70 Phir jab unhen unn ka saman asbaab theek thaak ker kay diya to apney bhai kay asbaab mein pani ka piyala rakh diya. Phir aik aawaz denay walay ney pukar ker kaha aey qafilay walo! Tum log to chor ho.\n12.71 Enhon ney unn ki taraf mun pher ker kaha kay tumhari cheez khoi gaee hai?\n12.72 Jawab diya kay shahi paymana gumm hai jo issay ley aaye ussay aik oont kay bojh ka ghalla milay ga. Iss waday kay mein zaamin hun.\n12.73 Enhon ney kaha Allah ki qasam! Tum ko khoob ilm hai kay hum mulk mein fasad phelaney kay liye nahi aaye aur na hum chor hain.\n12.74 Enhon ney kaha acha chor ki kiya saza hai agar tum jhootay ho?\n12.75 Jawab diya kay uss ki saza yehi hai kay jiss kay asbaab mein say paya jaye wohi uss ka badla hai. Hum to aisay zalimon ko yehi saza diya kertay hain.\n12.76 Pus yousuf ney inn kay saman ki talash kerna shuroo ki apney bhai kay saman ki talashi say pehlay phir uss paymaney ko apnay bhai kay saman (zanbeel) say nikala. Hum ney yousuf kay liye issi tarah yeh tadbeer ki. Uss badshah kay qanoon ki roo say yeh apney bhai ko na ley sakta tha magar yeh kay Allah ko manzoor ho. Hum jiss kay chahayen darjay buland ker den her zee ilm per foqiyat rakhney wala doosra zee ilm mojood hai.\n12.77 Enhon ney kaha kay agar iss ney chori ki (to koi tajjub ki baat nahi) iss ka bhai bhi pehlay chori ker chuka hai yousuf (alh-e-salam) ney iss baat ko apney dil mein rakh liya aur inn kay samney bilkul zahir na kiya. Kaha kay tum bad tar jagah mein ho aur jo tum biyan kertay ho ussay Allah hi khoob janta hai.\n12.78 Enhon ney kaha aey aziz-e-misir! Iss kay walid boht bari umar kay bilkul boorhay shaks hain. Aap iss kay badlay hum mein say kissi ko ley lijiye. Hum dekhtay hain kay aap baray nek nafs hain.\n12.79 Yousuf (alh-e-salam) ney kaha hum ney jiss kay pass apni cheez paee hai uss kay siwa doosray ki giriftari kerney say Allah ki panah chahatay hain aisa kerney say to hum yaqeenan na insafi kerney walay hojayen gay.\n12.80 Jab yeh iss say mayus hogaye to tanahee mein beth ker mashwara kerney lagay. Inn mein jo sab say bara tha uss ney kaha tumhen maloom nahi kay tumharay walid ney tum say Allah ki qasam ley ker pukhta qol-o-qarar liya hai aur iss say pehlay yousuf kay baray mein tum kotahi ker chukay ho. Pus mein to iss sir zamin say na taloo ga jabtak walid shab khud mujhay ijazat na den ya Allah Taalaa meray iss moamlay ka faisla ker den wohi behtareen faisla kerney wala hai.\n12.81 Tum sab walid shab ki khidmat mein wapis jao aur kaho kay abba ji! Aap kay shabzaday ney chori ki aur hum ney wohi gawahi di thi jo hum jantay thay. Hum kuch ghaib ki hifazat kerney walay na thay.\n12.82 Aap uss shehar kay logon say daryaft farma len jahan hum thay aur uss qafilay say bhi pooch len jiss kay sath hum aaye hain aur yaqeenan hum bilkul sachay hain.\n12.83 (Yaqoob alh-e-salam ney) kaha yeh to nahi bulkay tum ney apni taraf say baat bana li pus abb sabar hi behtar hai. Qarib hai kay Allah Taalaa inn sab ko meray pass hi phoncha dey. Wohi ilm-o-hikmat wala hai.\n12.84 Phir unn say mun pher liya aur kaha haaye yousuf! Inn ki aankhen ba waja ranj-o-ghum kay safaid ho chuki thin aur woh ghum ko dabaye huye thay.\n12.85 Beton ney kaha wallah! Aap hamesha yousuf ki yaad mein hi lagay rahen gay yahan tak kay ghul jayen ya khatam hi ho jayen.\n12.86 Unhon ney kaha mein to apni pareshaniyon aur ranj ki faryad Allah hi say ker raha hun mujhay Allah ki taraf say woh baaten maloom hain jo tum nahi jantay.\n12.87 Meray piyaray bacho! Tum jao aur yousuf (alh-e-salam) ki aur uss kay bhai ki poori talash kero aur Allah ki rehmat say na umeed na ho. Yaqeenan rab ki rehmat say na umeed wohi hotay hain jo kafir hotay hain.\n12.88 Phir jab yeh log yousuf (alh-e-salam) kay pass phonchay to kehney lagay aey aziz! Hum ko aur humaray khaandan ko dukh phoncha hai. Hum haqeer poonji laye hain pus aap humen pooray ghallay ka naap dijiye aur hum per kheyraat kijiye Allah Taalaa kheyraat kerney walon ko badla deta hai.\n12.89 Yousuf ney kaha kay jantay bhi ho kay tum ney yousuf aur uss kay bhai kay sath apni nadani ki halat mein kiya kiya?\n12.90 Unhon ney kaha kiya (waqaee) tu hi yousuf (alh-e-salam) hai. Jawab diya kay haan mein yousuf (alh-e-salam) hun aur yeh mera bhai hai. Allah ney hum per fazal-o-karam kiya. Baat yeh hai kay jo bhi perhezgari aur sabar keray to Allah Taalaa kissi neko kaar ka ajar zaya nahi kerta.\n12.91 Unhon ney kaha Allah ki qasam! Allah Taalaa ney tujhay hum per bartari di hai aur yeh bhi bilkul sach hai kay hum khata kaar thay.\n12.92 Jawab diya aaj tum per koi malamat nahi. Allah tumhen bakhshay woh sab meharbano say bara meharban hai.\n12.93 Mera yeh kurta tum ley jao aur issay meray walid kay mun per daal do kay woh dekhney lagen aur aajayen aur apney tamam khaandan ko meray pass ley aao.\n12.94 Jab yeh qafila juda hua to unn kay walid ney kaha mujhay to yousuf ki khushboo aarahi hai agar tum mujhay sathyaya hua qarar na do.\n12.95 Woh kehney lagay kay wallah apney issi puraney khabt mein mubtila hain.\n12.96 Jab khushkhabri denay walay ney phonch ker unn kay mun per woh kurta dala ussi waqt woh phir say beena hogaye. Kaha! Kiya mein tum say na kaha kerta tha kay mein Allah ki taraf say woh baaten janta hun jo tum nahi jantay.\n12.97 Enhon ney kaha abba ji! Aap humaray liye gunahon ki bakhsish talab kijiye be-shal hum qusoor waar hain.\n12.98 Kaha acha mein jald hi tumharay liye apney perwerdigar say bakhsish maangoo ga woh boht bara bakhshney wala aur nihayat meharbani kerney wala hai.\n12.99 Jab yeh sara gharana yousuf kay pass phonch gaya to yousuf ney apney maa baap ko apney pass jagah di aur kaha kay Allah ko manzoor hai to aap sab aman-o-amaan kay sath misir mein aao.\n12.100 Aur apney takht per apney maa baap ko ooncha bithaya aur sab uss kay samney sajday mein girr gaye. Tab kaha kay abba ji! Yeh meray pehlay kay khuwab ki tabeer hai meray rab ney ussay sacha ker dikhaya uss ney meray sath bara ehsan kiya jab kay mujhay jail khaney say nikala aur aap logon ko sehra say ley aaya uss ikhtilaaf kay baad jo shetan ney mujh mein aur meray bhaiyon mein daal diya tha. Mera rab jo chahaye uss kay liye behtareen tadbeer kerney wala hai. Aur woh boht ilm-o-hikmat wala hai.\n12.101 Aey meray perwerdigar! Tu ney mujhay mulk ata farmaya aur tu ney mujhay khuwab ki tabeer sikhlaee. Aey aasman-o-zamin kay peda kerney walay! Tu hi duniya aur aakhirat mein mera wali (dost) aur kaar saaz hai tu mujhay islam ki halat mein fot ker aur neko mein mila dey.\n12.102 Yeh ghaib ki khabron mein say hai jiss ki hum aap ki taraf wahee ker rahey hain. Aap unn kay pass na thay jab kay unhon ney apni baat thaan li thi aur woh fareb kerney lagay thay.\n12.103 Go aap laakh chahayen lekin aksar log eman daar na hongay.\n12.104 Aap inn say iss per koi ujrat talab nahi ker rahey hain. Yeh to tamam duniya kay liye niri naseehat hi naseehat hai.\n12.105 Aasmanon aur zamin mein bhot si nishaniyan hain. Jin say yeh mun moray guzr rahey jatay hain.\n12.106 Inn mein say aksar log ba-wajood Allah per eman rakhney kay bhi mushrik hi hain.\n12.107 Kiya woh iss baat say bey khof hogaye hain kay inn kay pass Allah kay azabon mein say koi aam azab aajaye ya inn per achanak qayamt toot paray aur woh bey khabar hi hon.\n12.108 Aap keh dijiye kay meri raah yehi hai. Mein aur meray muttabeyeen Allah ki taraf bula rahey hain pooray yaqeen aur aetmaad kay sath. Aur Allah pak hai aur mein mushrikon mein nahi.\n12.109 Aap say pehlay basti walon mein hum ney jitney rasool bhejay hain sab mard hi thay jinki taraf hum wahee nazil farmatay gaye. Kiya zamin mein chal phir ker enhon ney dekha nahi kay inn say pehlay kay logon ka kaisa kuch anjam hua? Yaqeenan aakhirat ka ghar perhezgaron kay liye boht hi behtar hai kiya phir bhi tum nahi samajhtay.\n12.110 Yahan tak kay jab rasool na umeed honey lagay aur woh (qom kay log) khayal kerney lagay kay unhen jhoot kaha gaya foran hi humari madad unn kay pass aa phonchi jissay hum ney chaha ussay nijat di gaee. Baat yeh hai kay humara azab gunehgaron say wapis nahi kiya jata.\n12.111 Unn kay biyan mein aqal walon kay liye yaqeenan naseehat aur ibrat hai yeh quran jhoot banaee hui baat nahi bulkay yeh tasdeeq hai unn kitabon ki jo iss say pehlay ki hain khol khol ker biyan kerney wala hai her cheez ko aur hidayat ko aur rehmat hai eman daar logon kay liye.\n(Sura-Raad Madina mai Nazil hui, is mai taintalees (43) Aayatain hain)\n13.01 Alif -laam-meem-raa yeh quran ki aayaten hain aur jo kuch aap ki taraf aap kay rab ki janib say utara jata hai sab haq hai lekin aksar log eman nahi latay.\n13.02 Allah woh hai jiss ney aasmanon ko baghair sutonon kay buland ker rakha hai kay tum ussay dekh rahey ho. Phir woh arsh per qarar pakray huye hai ussi ney sooraj aur chand ko ma-tehati mein laga rakha hai. Her aik miyad-e-moyyen per gasht ker raha hai wohi kaam ki tadbeer kerta hai woh apney nishanaat khol khol ker biyan ker raha hai kay tum apney rab ki mulaqat ka yaqeen kerlo.\n13.03 Ussi ney zamin phela ker bicha di hai aur iss mein pahar aur nehren peda ker di hain. Aur iss mein her qisam kay phalon kay joray dohra dohray peda ker diye hain woh raat ko din say chupa deta hai. Yaqeenan ghor-o-fikar kerney walon kay liye iss mein boht si nishaniyan hain.\n13.04 Aur zamin mein mukhtalif tukray aik doosray say lagtay lagatay hain aur angooron kay baghaat hain aur khet hain aur khujooron kay darakht hain shaakh daar aur baaz aisay hain jo bey shaakh hain sab aik hi pani pilaye jatay hain. Phir bhi hum aik ko aik per phalon mein bartari detay hain iss mein aql madon kay liye boht si nishaniyan hain.\n13.05 Agar tujhay tajjub ho to waqaee unn ka yeh kehna ajeeb hai kay kiya jab hum mitti hojayen gay to kiya hum naee pedaeesh mein hongay? Yehi woh log hain jnhon ney apney perwerdigar say kufur kiya. Yehi hain jin ki gardano mein toq hongay. Aur yehi hain jo jahannum kay rehney walay hain jo iss mein hamesha hamesh rahen gay.\n13.06 Aur jo tujh say (saza ki talbi mein) jaldi ker rahey hain rahat say pehlay hi yaqeenan inn say pehlay sazayen (bator misal) guzar chuki hain aur be-shak tera rab albata bakhshney wala hai logon kay bey jaa zulm per bhi. Aur yeh bhi yaqeeni baat hai kay tera rab bari sakht saza deney wala bhi hai.\n13.07 Aur kafir kehtay hain kay iss per iss kay rab ki taraf say koi nishani (moajzza) kiyon nahi utari gaee. Baat yeh hai kay aap to sirf aagah ker denay walay hain aur her qom kay liye hadi hai.\n13.08 Mada apney shikam mein jo kuch rakhti hai ussay Allah bakhoobi janta hai aur pet ka ghatna barhna bhi her cheez uss kay pass andazay say hai.\n13.09 Zahir-o-posheeda ka woh aalim hai (sab say) bara aur (sab say) buland-o-bala.\n13.10 Tum mein say kissi ka pani baat ko chupa ker kehna aur ba-aawaz-e-buland ussay kehna aur jo raat ko chupa ho aur jo din mein chal raha ho sab Allah per barabar-o-yaksan hain.\n13.11 Uss kay pehray daar insan kay aagay peechay muqarrar hain jo Allah kay hukum say iss ki nigehbani kertay hain. Kissi qom ki halat Allah Taalaa nahi badalta jabtak kay woh khud ussay na badlen jo unn kay dilon mein hai. Allah Taalaa jab kissi qom ki saza ka irada ker leta hai to woh badla nahi kerta aur siwaye uss kay koi bhi unn ka kaar saaz nahi.\n13.12 Woh Allah hi hai jo tumhen bijli ki chamak daraney aur umeed dilaney kay liye dikhata hai aur bhari baadlon ko peda kerta hai.\n13.13 Garj iss ki tasbeeh-o-tareef kerti hai aur farishtay bhi iss kay khof say. Wohi aasman say bijliyan girata hai aur jiss per chahata hai uss per dalta hai kuffaar Allah ki babat larr jhagar rahey hain aur Allah sakht qooat wala hai.\n13.14 Ussi ko pukarna haq hai. Jo log auron ko iss kay siwa pukartay hain woh unn (ki pukar) ka kuch bhi jawab nahi detay magar jaisay koi shaks apney dono hath pani ki taraf phelaye huye ho kay uss kay mun mein parr jaye halankay woh pani uss kay mun mein phonchney wala nahi inn munkiron ki jitni pukar hai sab gumrahi mein hai.\n13.15 Allah hi kay liye zamin aur aasmanon ki sab makhlooq khushi aur na aur na khushi say sajda kerti hai aur unn kay saye bhi subha-o-shaam.\n13.16 Aap poochiye kay asmanon aur zamin ka perwerdigar kaun hai? Keh dijiye! Allah. Keh dijiye! Kiya tum phir bhi iss kay siwa auron ko himayati bana rahey ho jo khud apni jaan kay bhi bhalay buray ka ikhtiyar nahi rakhtay. Keh dijiye kay kiya andha aur beena barabar hosakta hai? Ya kiya andheriyan aur roshni barabar hosakti hai. Kiya jinhen yeh Allah kay shareek thehra rahey hain unhon ney bhi Allah ki tarah makhlooq peda ki hai kay inn ki nazar mein pedaeesh mushtaba hogaee ho keh dijiye kay sirf Allah hi tamam cheezon ka khaliq hai woh akela hai aur zabardast ghalib hai.\n13.17 Ussi ney aasman say pani barsaya phir apni apni wusat kay mutabiq nalay beh niklay. Phir pani kay railay ney upper charhay jhaag ko utha liya aur uss cheez mein bhi jiss ko aag mein daal ker tapatay hain zewar ya saaz-o-saman kay liye issi tarah jay jhaag hain issi tarah Allah Taalaa haq-o-batil ki misal biyan farmata hai abb jhaag to nakara hoker chala jata hai lekin jo logon ko nafa denay wali cheez hai woh zamin mein thehri rehti hai Allah Taalaa issi tarah misalen biyan farmata hai.\n13.18 Jin logon ney apney rab kay hukum ki baja aawri ki unn kay liye bhalee hai aur jin logon ney uss ki hukum bardari na ki agar unn kay liye zamin mein jo kuch hai sab kuch ho aur issi kay sath wisa hi aur bhi ho to woh sab kuch apney badlay mein dey den. Yehi hain jin kay liye bura hisab hai aur jin ka thikana jahannum hai jo boht buri jagah hai.\n13.19 Kiya woh aik shaks jo yeh ilm rakhta ho kay aap ki taraf aap kay rab ki janib say jo utara gaya hai woh haq hai uss shaks jaisa ho sakta hai jo andha ho naseehat to woh qabool kertay hain jo aqal mand hon.\n13.20 Jo Allah kay ehad (o-paymaan) ko poora kertay hain aur qol-o-qarar ko tortay nahi.\n13.21 Aur Allah ney jin cheezon kay jorney ka hukum diya hai woh ussay jortay hain aur woh apney perwerdigar say dartay hain aur hisab ki sakhti ka andesha rakhtay hain.\n13.22 Aur woh apney rab ki raza mandi ki talab kay liye sabar kertay hain aur namazon ko barabar qaeem rakhtay hain aur jo kuch hum ney unhen dey rakha hai ussay chuppay khulay kharach kertay hain aur buraee ko bhi bhalee say taaltay hain inn hi kay liye aaqibat ka ghar hai.\n13.23 Hamesha rehnay kay baghaat jahan yeh khud jayen gay aur inn kay baap dadon aur biwiyon aur auladon mein say bhi jo neko kaar hongay inn kay pass farishtay her her darwazay say aayen gay.\n13.24 Kahen gay tum per salamti ho sabar kay badlay kiya hi acha (badla) hai iss daar-e-aakhirat ka.\n13.25 Aur jo Allah kay ehad ko uss ki mazbooti kay baad tor detay hain aur jin cheezon kay jorney ka Allah ney hukum diya hai unhen tortay hain aur zamin mein fasad phelatay hain unn ki liye laanaten hain aur unn kay liye bura ghar hai.\n13.26 Allah Taalaa jiss ki rozi chahata hai barhata hai aur ghatata hai yeh to duniya ki zindagi mein mast hogaye halankay duniya aakhirat kay muqablay mein nihayat (haqeer) poonji hai.\n13.27 Kafir kehtay hain kay iss per koi nishani (moajzza) kiyon nahi nazil nahi kiya gaya? Jawab dey dijiye kay jisay Allah gumrah kerna chahaye ker deta hai aur jo uss ki taraf jhukay ussay raasta dikha deta hai.\n13.28 Jo log emaan laye unn kay dil Allah kay zikar say itminan hasil kertay hain. Yaad rakho Allah kay zikar say hi dilon ko tasalli hasil hoti hai.\n13.29 Jo log eman laye aur jinhon ney nek kaam bhi kiye unn kay liye khushali hai aur behtareen thikana.\n13.30 Issi tarah hum ney aap ko iss ummat mein bheja hai jiss say pehlay boht si ummaten guzar chuki hain kay aap enhen humari taraf say jo wahee aap per utri hai parh ker sunaiye yeh Allah rehman kay munkir hain aap keh dijiye kay mera paalney wala to wohi hai uss kay siwa dar-haqeeqat koi bhi laeeq-e-ibadat nahi ussi kay upper mera bharosa hai aur ussi ki janib mera rujoo hai.\n13.31 Agar (bil farz) kissi quran (aasmani kitab) kay zariye pahar chala diye jatay ya zamin tukray tukray ker di jati ya murdon say baaten kerwa di jatin (phir bhi woh eman na latay) baat yeh hai kay sab kaam Allah kay hath mein hai to kiya eman walon ko iss baat per dil jamaee nahi kay agar Allah Taalaa chahaye to tamam logon ko hidayat dey dey. Kuffaar ko to inn kay kufur kay badlay hamesha hi koi na koi sakht saza phonchti rahey gi ya inn kay makano kay qarib nazil hoti rahey gi ta-waqt-e-kay wada-e-elahi aa phonchay. Yaqeenan Allah Taalaa wada khilafi nahi kerta.\n13.32 Yaqeenan aap say pehlay kay payghumber ka mazaq uraya gaya tha aur mein ney bhi kafiron ko dheel di thi phir unhen pakar liya tha pur mera azab kaisa raha?\n13.33 Aaya woh Allah jo nigehbani kerney wala hai her shaks ki uss kay kiye huye aemaal per inn logon ney Allah kay shareek thehraye hain keh dijiye zara unn kay naam to lo kiya tum Allah ko woh baten batatay ho jo woh zamin mein janta hi nahi ya sirf oopri oopri baaten bata rahey ho baat asal yeh hai kay kufur kerney walon kay liye unn kay makar saja diye gaye hain aur woh sahih raah say rok diye gaye hain aur jiss ko Allah gumrah ker dey uss ko raha dikhaney wala koi nahi.\n13.34 Inn kay liye duniya ki zindagi mein bhi azab hai aur aakhirat ka azab to boht hi ziyada sakht hai enhen Allah kay ghazab say bachaney wala koi bhi nahi.\n13.35 Uss jannat ki sift jiss ka wada perhezgaron ko diya gaya hai yeh hai kay uss key neechay nehren beh rahi hain. Uss ka mewa hameshgi wala hai aur uss ka saya bhi. Yeh hai anjam perhezgaron ka aur kafiron ka anjam kaar dozakh hai.\n13.36 Jinhen hum ney kitab di hai woh to jo kuch aap per utara jata hai uss say khush hotay hain aur doosray fiqay iss ki baaz baaton say munkir hain. Aap ailaan ker dijiye kay mujhay to sirf yehi hukum diya gaya hai kay mein Allah ki ibadat keroon aur uss kay sath shareek na keroon mein ussi ki taraf bula raha hun aur ussi ki janib mera lotna hai.\n13.37 Issi tarah hum ney iss quran ko arabi zaban ka farman utara hai. Agar app ney inn ki khuwaishon ki pairwi kerli iss kay baad kay aap kay pass ilm aa chuka hai to Allah (kay azabon) say aap ko koi himayati milay ga aur na bachaney wala.\n13.38 Hum aap say pehlay bhi boht say rasool bhej chukay hain aur hum ney unn sab ko biwi bachon wala banaya tha kissi rasool say nahi hosakta kay koi nishani baghair Allah ki ijazat kay ley aaye her muqarrara waday ki aik likhat hai.\n13.39 Allah jo chahaye mita dey aur jo chahaye sabit rakhay loh-e-mehfooz ussi kay pass hai.\n13.40 Inn say kiye huye wadon mein say koi agar hum aap ko dikha den ya aap ko hum fot ker len to aap per to sirf phoncha dena hi hai. Hisab to humaray zimmay hi hai.\n13.41 Kiya woh nahi dekhtay? Kay hum zamin ko iss kay kinaron say ghatatay chalay aarahey hain Allah hukum kerta hai koi uss kay ehkaam peechay dalney wala nahi woh jald hisab leney wala hai.\n13.42 Inn say pehlay logon ney bhi apni makkari mein kami na ki thi lekin tamam tadbeeren Allah hi ki hain jo shaks jo kuch ker raha hai Allah kay ilm mein hai. Kafiron ko abhi maloom hojaye ga kay (uss) jahaan ki saza kiss kay liye hai?\n13.43 Yeh kafir kehtay hain kay aap Allah kay rasool nahi. Aap jawab dijiye kay mujh mein aur tum mein Allah gawahi denay wala kafi hai aur woh jiss kay pass kitab ka ilm hai.\n(Sura-Ibrahim Makka mai Nazil hui, is mai bawan (52) Aayatain hain)\n14.01 Alif-laam-raa! Yeh aali shaan kitab hum ney aap ki taraf utari hai kay aap logon ko andheron say ujalay ki taraf layen inn kay perwerdigar kay hukum say zabardast aur tareefon walay Allah ki taraf.\n14.02 Jiss Allah ka hai jo kuch aamano aur zamin mein hai.aur kafiron kay liye to sakht azab ki kharabi hai.\n14.03 Jo aakhirat kay muqablay mein dunyawi zindagi ko pasand rakhtay hain aur Allah ki raah say roktay hain aur iss mein terh pann peda kerna chahatay hain. Yehi log parli darjay ki gumrahi mein hain.\n14.04 Hum ney her her nabi ko uss ki qomi zaban mein hi bheja hai takay unn kay samney wazahat say biyan ker dey. Abb Allah Taalaa jisay chahaye gumrah ker dey aur jisay chahaye raah dikha dey woh ghalba aur hikmat wala hai.\n14.05 (yaad rakho jabkay) hum ney musa ko apni nishaniyan dey ker bheja kay tu apni qom ko andheron say roshni mein nikal aur enhen Allah kay ehsanaat yaad dila. Iss mein nishaniyan hain her aik sabar shukar kerney wlay kay liye.\n14.06 Jiss waqt musa ney apni qom say kaha kay Allah kay woh ehsanaat yaad kero jo uss ney tum per kiye hain jabkay uss ney tumhen firaoniyon say nijat di jo tumhen baray dukh phonchatay thay. Tumharay larkon ko qatal kertay thay aut tumhari larkiyon ko zinda chortay thay iss mein tumharay rab ki taraf say tum per boht bari aamaeesh thi.\n14.07 Aur jab tumharay perwerdigar ney tumhen aagah kerdiya kay agar tum shukar guzari kero gay to be-shak mein tumhen ziyada doon ga aur agar tum na shukri kero gay to yaqeenan mera azab boht sakht hai.\n14.08 Musa (alh-e-salam) ney kaha kay agar tum sab aur ruy-e-zamin kay tamam insan Allah ki na shukri keren to bhi Allah bey niyaz aur tareefon wala hai.\n14.09 Kiya tumharay pass tum say pehlay kay logon ki khabren nahi aaen? Yani qom-e-nooh ki aur aad-o-samood ki aur unn kay baad walon ki jinhen siwaye Allah Taalaa kay aur koi nahi janta unn kay pass unn kay rasool moajzzay laye lekin unhon ney apney hath apney mun mein daba liye aur saaf keh diya kay jo kuch tumhen dey ker bheja gaya hai hum uss kay munkir hain aur jiss cheez ki taraf tum humen bula rahey ho humen to iss mein bara bhari shuba hai.\n14.10 Unn kay rasoolon ney unhen kaha kay kiya haq taalaa kay baray mein tumhen shak hai jo aasmano aur zamin ka bananey wala hai woh to tumhen iss liye bula raha hai kay tumharay tamam gunah moaf farma dey aur aik muqarrara waqt tak tumhen mohlat ata farmaye unhon ney kaha kay tum to hum jaisay hi insan ho tum chahatay ho kay humen unn khudaon ki ibadat say rok do jin ki ibadat humaray baap dada kertay rahey acha to humaray samney koi khulli daleel paish kero.\n14.11 Unn kay payghumbaron ney unn say kaha yeh to sach hai kay hum tum jaisay hi insan hain lekin Allah Taalaa apney bandon mein say jiss per chahata hai apna fazal kerta hai. Allah kay hukum kay baghair humari majal nahi kay hum koi moajzza tumhen laa dikhayen aur emaan walon ko sirf Allah Taalaa hi per bharosa rakhna chahiye.\n14.12 Aakhir kiya waja hai kay hum Allah Taalaa per bharosa na rakhen jabkay ussi ney humen humari rahen sujhaee hain. Wallah jo ezayen tum humen do gay hum unn per sabar hi keren gay. Tawakkal kerney walon ko yehi laeeq hai kay Allah hi per tawakkal keren.\n14.13 Kafiron ney apney rasoolon say kaha kay hum tumhen mulk badar ker den gay ya tum phir say humaray mazhab mein lot aao. To unn kay perwerdigar ney unn ki taraf waahee bheji kay hum inn zalimon ko hi ghaarat ker den gay.\n14.14 Aur inn kay baad hum khud tumhen iss zamin mein basayen gay. Yeh hai unn kay liye jo meray samney kharay honey ka darr rakhen aur meri waeed say khofzada rahen.\n14.15 Aur unhon ney faisla talab kiya aur tamam sirkash ziddi log na murad hogaye.\n14.16 Uss kay samney dozakh hai jahan woh peep ka pani pilaya jaye ga.\n14.17 Jisay ba mushkil ghoont ghoont piye ga. Phir bhi ussay galay say utaar na sakay ga aur ussay her jagah say maut aati dikhaee dey gi lekin woh marney wala nahi. Phir uss kay peechay bhi sakhta azab hai.\n14.18 Unn logon ki misal jihon ney apney paalney walay say kufur kiya unn kay aemaal misil uss raakh kay hain jiss per tez hawa aandhi walay din chalay. Jo bhi unhon ney kiya uss mein say kissi cheez per qadir na hongay yehi door ki gumrahi hai.\n14.19 Kiya tu ney nahi dekha kay Allah Taalaa ney aasmano ko aur zamin ko behtareen tedbeer kay sath peda kiya hai. Agar woh chahaye to tum sab ko fana ker dey aur naee makhlooq laye.\n14.20 Allah per yeh kaam kuch bhi mushkil nahi.\n14.21 Sab kay sab Allah kay samney roo-baroo kharay hongay uss waqt kamzor log baraee walon say kahen gay hum to tumharay tabeydaar thay to kiys tum Allah kay azabon mein say kuch azab hum say door ker sakney walay ho? Woh jawab den gay kay agar Allah humen hidayat deta to hum bhi zaroor tumhari rehnumaee kertay abb to hum per bey qarari kerna aur sabar kerna dono hi barabar hai humaray liye koi chutkara nahi.\n14.22 Jab aur kaam ka faisla ker diya hayega to shetan kahey ga kay Allah ney to tumhen sacha wada diya tha aur mein ney tum say jo waday kiye thay unn ka khilaf kiya mera tum per koi dabao to tha hi nahi haan mein ney tumhen pukara aur tum ney meri maan li pus tum mujhay ilzam na lagao bulkay khud apney aap ko malamat kero na mein tumhara faryad rus aur na tum meri faryad ko phonchney walay mein to siray say manta hi nahi kay tum mujhay iss say pehlay Allah ka shareek mantay rahey yaqeenan zalimon kay liye dard naak azab hai.\n14.23 Jo log eman laye aur nek amal kiye woh inn jannaton mein dakhil kiye jayen gay jin kay neechay chashmay jari hain jahan unhen hameshgi hogi apney rab kay hukum say. Jahan unn ka khair maqdam salam say hoga.\n14.24 Kiya aap ney nahi dekha kay Allah Taalaa ney pakeeza baat ki misal kiss tarah biyan farmaee misil aik pakeeza darakht kay jiss ki jarr mazboot hai aur jiss ki tehniyan aasman mein hain.\n14.25 Jo apney perwerdigar kay hukum say her waqt apney phal laata hai aur Allah Taalaa logon kay samney misalen biyan farmata hai takay woh nasheehat hasil keren.\n14.26 Aur na pak baat ki misal ganday darakht jaisi hai jo zamin kay kuch hi upper say ukhaar liya gaya. Issay kuch sabaat to hai hi nahi.\n14.27 Eman walon ko Allah Taalaa pakki baat kay sath mazboot rakhta hai duniya ki zindagi mein bhi aur aakhirat mein bhi haan na insaf logon ko Allah behka deta hai aur Allah jo chahaye ker guzray.\n14.28 Kiya aap ney unn ki taraf nazar nahi daali jinhon ney Allah ki nemat kay badley na shukri ki aur apni qom ko halakat kay ghar mein laa utara.\n14.29 Yani dozakh mein jiss mien yeh sab jayen gay jo bad tareen thikana hai.\n14.30 Enhon ney Allah kay humsar bana liye kay logon ko Allah ki raah say behkayen. Aap keh dijiye kay khair mazay kerlo tumhari baaz gasht to aakhir jahannum hi hai.\n14.31 Meray eman walay bandon say keh dijiye kay namazon ko qaeem rakhen aur jo kuch hum ney dey rakha hai uss mein say kuch na kuch posheeda aur zahir kharach kertay rahen iss say pehlay kay woh din aajaye jiss mein na kharid-o-farokht hogi na dosti aur mohabbat.\n14.32 Allah woh hai jiss ney aasmanon aur zamin ko peda kiya hai aur aasmanon say barish barsa ker iss kay zariye say tumhari rozi kay liye phal nikaley hain aur kashtiyon ko tumharay bus mein ker diya hai kay daryaon mein uss kay hukum say chalen phiren. Ussi ney nadiyan aur nehren tumharay ikhtiyar mein ker di hain.\n14.33 Ussi ney tumharay liye sooraj chand ko musakhar kerdiya hai kay barabar hi chal rahey hain aur raat din ko bhi tumharay kaam mein laga rakha hai.\n14.34 Ussi ney tumhen tumhari mun mangi kul cheezon mein say dey rakha hai. Agar tum Allah kay ehsan ginna chahao to unhen pooray ginn bhi nahi saktay. Yaqeenan insan bara hi bey insaf aur na shukra hai.\n14.35 (Ibrahim ki yeh dua bhi yaad kero) jab unhon ney kaha kay aey meray perwerdigar! Iss shehar ko aman wala bana dey aur mujhay aur meri aulad ko butt parasti say panah dey.\n14.36 Aey meray paalney walay mabood! Enhon ney boht say logon ko raah say bhatka diya hai. Pus meri tabeydaari kerney wala mera hai aur jo meri na farmani keray to tu boht hi moaf aur karam kerney wala hai.\n14.37 Aey humaray perwerdigar! Mein ney apni kuch aulad iss bey kheti ki wadi mein teray hurmat walay ghar kay pass basaee hai. Aey humaray perwerdigar! Yeh iss liye kay woh namaz qaeem rakhen pus to kuch logon kay dilon ko inn ki taraf maeel ker dey. Aur enhen phalon ki roiziyan inayat farma takay yeh shukar guzari keren.\n14.38 Aey humaray perwerdigar! Tu khoob janta hai jo hum chupayen aur jo zahir keren. Zamin-o-aasman ki koi cheez Allah per posheeda nahi.\n14.39 Allah ka shukar hai jiss ney mujhay iss burhapay mein ismail (alh-e-salam) aur ishaq (alh-e-salam) ata farmaye. Kuch shak nahi kay mera palanhaar Allah duaon ka sunnay wala hai.\n14.40 Aey meray paalney walay! Mujhay namaz ka paband rakh aur meri aulad say bhi aey humaray rab meri dua qabool farma.\n14.41 Aey humaray perwerdigar! Mujhay bakhsh dey aur meray maa baap ko bhi bakhsh aur digar momino ko bhi bakhsh jiss din hisab honey lagay.\n14.42 Na insafon kay aemaal say Allah ko ghafil na samajh woh to enhen uss din tak mohlat diye huye hai jiss din aankhen phati ki phati reh jayen gi.\n14.43 Woh apney sir upper uthaye dor bhaag ker rahey hongay khud apni taraf bhi inn ki nighayen na loten gi aur inn kay dil khali aur array huye hongay.\n14.44 Logon ko uss din say hoshiyaar ker dey jab kay unn kay pass azab aajaye ga aur zalim kahen gay aey humaray rab humen boht thoray qarib kay waqt tak ki hi mohlat dey kay hum teri tableegh maan len aur teray payghumbaron ki tabeydaari mein lagg jayen. Kiya tum iss say pehlay bhi qasmen nahi kha rahey thay? Kay tumharay liye duniya say talna hi nahi.\n14.45 Aur kiya tum inn logon kay gharon mein rehtay sehtay na thay jinhon ney apni jano per zulm kiya aur kiya tum per woh moamla khula nahi kay hum ney unn kay sath kaisa kuch kiya. Hum ney (to tumharay samjhaney ko) boht si misalen biyan ker di thin.\n14.46 Yeh apni apni chalen chal rahey hain aur Allah ko inn ki tamam chalon ka ilm hai aur inn ki chalen aisi na thin kay unn say pahar apni jagah say tal jayen.\n14.47 Aap hergiz yeh khayal na keren kay Allah apney nabiyon say wada khilafi keray ga Allah bara hi ghalib aur badla lenay wala hai.\n14.48 Jiss din zamin iss zamin kay siwa aur hi badal dijayegi aur aasman bhi aur sab kay sab Allah wahid ghalbay walay kay roo-baroo hongay.\n14.49 Aap uss din gunehgaron ko dekhen gay kay zanjeeron mein milay julay aik jagah jakray huye hongay.\n14.50 Unn kay libad gandhak kay hongay aur aag unn kay chehron per bhi charhi hui hogi.\n14.51 Yeh iss liye kay Allah Taalaa her shaks ko uss kay kiye huye aemaal ka badla dey be-shak Allah Taalaa ko hisab letay kuch dair nahi lagney ki.\n14.52 Yeh quran tamam logon kay liye itlaa naama hai kay iss kay zariye say woh hoshiyaar ker diye jayen aur bakhoobhi maloom kerlen kay Allah aik hi mabood hai aur takay aqal mand log soch samajh len.\nPosted by WILLIAM | at 12:13 AM | Labels: Para 13 | Estou lendo: Para 13Tweet this! | Feed.


Apni Madad Aap Essay In Urdu Poetry Apni Madad Aap Speech Self Help Mazmoon - Urdu Hindi\nApni Madad Aap Essay In Urdu Poetry Apni Madad Aap Speech Self Help Mazmoon\nMazmoon Apni Madad Aap Essay In Urdu: Self Help\nApni Madad Aap Speech\nKhuda Ne Aaj Tak Us Kaum Ki Halat Nahiin Badlii\nNa Ho Jis Ko Khayal Aap Apni Halat Ke Badalnay Ka\nApni madad aap par ye shayari is bat ki taraf ishara hai ke humain mehnat karni hai aur apne mamlaat ko zati tor par dekhna chahiye aur unhain nibtana chahiye. Agar hum koi aisa maan jo zati toor par yani khud karna jantay hain aur woh kaam hum kisi aur ko karnay ke liye keh dain tou ye apne aap ko fazool aur baykar karnay se kam nahin hai, is tarah hum mein kisi cheez ko sar anjam dene ka na hunar mojood hota hai aur na hamari shakhsiyat mein aitmad ka ansar nazar ata hai. Woh qaum jo apne kamon ke liye auron ki mohtaj ho jayain woh kabhi bhi taraqi ki seerhiyan nahin charhtien balkeh waqt ke sath sath zamane se bhi bohat pechay reh jati hain.\nAgar hum apne mamlaat ko khud dekhain apne kaam khud dekhain kisi dusron ko apne mamlaat nibtanay ki zumaidari na dain tou is se na sirf hamara aitmad barhay ga balkeh hum jo karna khud karain gey woh zayada behtar aur dusron se ache andaz mein sar anjam de payain gey. Is ki aur bhi bari khubiyan hain ke khud kaam karne se is mehngai ke daur mein paison ki bhi bachat ho gi aur waqt par apna kaam nibtaya bhi ja sakta hai.\nAgar is baat par amal kiya jaye tou hamaray rozmara ke mamlat bhi sahi tarah saranjamhonay lagien gey, aur dusron mein hamari ahmiyat mein bhi bohat izafa ho ga. Hamare mulk ke gaon ki sarkain intihai khasta haal hain wahan ke log aam tor par aisay hotay hain jo yehi kehtay hain ke ye kaam hakumat hai hai hum nahin karain gey par dusri taraf dunya mein aisay dihaat bhi nazar atay hain jahan ke rehnay walon ne khud ki mehnat se apne gaon bohat behtar bana diye hain. Is tarah un mu muishat bhi barhay gi aur logon ki halat bhi behtar ho gi aur ye sub apni madad karne ke faide hain.\nKhud kaam karne ke fawaid ye hain ke insan zehni aur jismani tor par bhi tandrust rehta hai aur lambi zindagi jeeta hai misal ke tor par woh aurtain jo apne ghar ka kaam khud nahin kartien balkeh ghar ke kaam ke liye kisi naukar ko rakh laiti hain aur khud koi kaam nahin kartien woh zayada bimariyon mein mubtala hoti hain aur dusri taraf dihat mein rehnay wali auratain zayada kaam karti hain yehi wajah hai ke un ki zindagi zayada lambi hoti hai.\nYe sari batain humain ye batati hain ke apne mamlat khud nibtanay mein har tarah se faide hi faide hain is liye humain apne sath sath dusron ko bhi yehi mashwara dena chahiye ke woh apne rozmara ke kamon ko zayada se zayada zati tor par nibtanay ki koshish karain takay woh bhi in fawaid ke husool mein shamil ho kar apni aur mulk ki taraqi ka baes ban kar fakhar mehsoos karain aur kamyab zindagi jiyan.\nThanks for reading Apni Madad Aap Essay In Urdu Poetry Apni Madad Aap Speech Self Help Mazmoon


Bachpan Childhood Bachpan Childhood 5,6 saal ki umer sey ley kar 12 saal tak larkiyon kay liye aur 14 saal tak larkon kay liye ka arsa bachpan kehlata hai. Iss daur mein bachon kay qadd aur wazen mein izafa hota rehta lekin baalak pan kay daur ki nisbat iss daur mein nashaunuma ki raftaar qadrey kam hoti hai. Bachpan kay daur kay aaghaz mein sehat mand bachey ka wazen 43 pound aur qadd 44 inch ho jata hai aur ikhtetaam per qadd taqreeban 5 feet ho jata hai aur wazen 95 ta pound ho jata hai. Larkon ki harkaat aur unki jismani kaarkardagi larkiyon sey behter hoti hai.\nBachpan Childhood Bachpan Childhood 5,6 saal ki umer sey ley kar 12 saal tak larkiyon kay liye aur 14 saal tak larkon kay liye ka arsa bachpan kehlata hai. Iss daur mein bachon kay qadd aur wazen mein izafa hota rehta lekin baalak pan kay daur ki nisbat iss daur mein nashaunuma ki raftaar qadrey kam hoti hai. Bachpan kay daur kay aaghaz mein sehat mand bachey ka wazen 43 pound aur qadd 44 inch ho jata hai aur ikhtetaam per qadd taqreeban 5 feet ho jata hai aur wazen 95 ta pound ho jata hai.\nLarkon ki harkaat aur unki jismani kaarkardagi larkiyon sey behter hoti hai. Larkey larkiyon sey taez aur tanumand hotey hain. Baloghat Puberty Baloghat puberty ka daur larkiyon kay liye larkon ki nisbat 2 saal pehley shuru ho jata hai yani larkiyon kay liye iski ibtidaa amooman 12 saal ki umer mein ho jati hai aur larkon mein 14 saal mein.\nMeien Bahawalpur kay ilaqey mein ek 10 saala maan dekhi. Isi tarah uryaani, beyhayaee aur fahashi kay mahol mein bhi bachey ek do saal pehley baaligh ho jatey hain.\nIsliye Europe aur America mein bachey ab nisbatan jald baligh ho jatey hain. Yeh izafa larkon mein 13 sey 15 saal ki umer kay darmiyan hota hai. Iss daur mein inn kay qadd mein kam o baesh 8 inch ka izafa ho jata hai aur wazen 40 pound tak barh jata hai. Larkiyon kay qadd mein 11 sey 13 saal ki umer kay darmiyan 5, 6 inch ka izafa ho jata hai. Haddiyon mein phelao aa jata hai, kandhey khuley ho jatey hain. Iss daur kay aaghaz sey hi bachon kay jism mein aisi tabdeeliyan honay lagti hain jin sey mard aur aurat mein farq wazeh ho jata hai.\nLarkon kay gaal per baal aaney shuru ho jatey hain, larkiyon ki chaatiyan ubharney lagti hain, baghlon kay elawa donon kay zer e naaf baal ugg aatey hain. Donon kay liye zer e naaf baal saaf karna sunnat hai. Iss daur mein larkiyan, larkon ki nisbat zyada dilkash nazar aati hain.\nAb donon jinsi aur azdawaji faraez ada karney kay qabil ho jatey hain. Taaza tareen research kay mutabiq America mein larkiyon mein baloghat ka aaghaz 8 ta 13 saal ki umer kay doran chatiyon kay ubharney sey hota hai. Iss doran unn kay hips aur buttocks bhi barhney lagtey hain. Bohut kamzor aur dubli patli larkiyon ki mahwari ka aaghaz zara der sey hota hai.\nZer e naaf baalon kay taqreeban 1. Jo larkey khud lazzati nahin kartey unn ka pehla inzal ehtelam hota hai. Hyde Jismani tabdeeliyon kay elawa zehni aur nafsiyati tabdeeliyan bhi aati hain. Bachey bey ja khauf aur wahem ka shikar ho jatey hain. Jins e mukhalif ki shadeed kashish mehsoos hoti hai.\nMardon ki aksaryat to mubashrat intercourse kay exact maqam sey bhi aagah nahi. Inhein sirf andaza hai magar woh vagina ki asal location sey waqif nahi. Aap ko yeh jaan kay hairat hogi kay bohut sey shadi shuda mard bhi iss kay asal maqam sey aagah nahi, woh sirf andazey sey mubashrat intercourse kartey hain. Jis ki wajah sey unko shadeed sharmindagi uthana parti hai aur biwi jismani aur zehni aziyat ka shikar ho jati hai.


Ankhon k Siyah Halke Khatam Karne Ka Totka - Dark Circle Under Eyes Treatment 2018 | Zubaida Aapa K Totkay - Tips and Tricks in Urdu/Hindi\nAnkhon k Siyah Halke Khatam Karne Ka Totka – Dark Circle Under Eyes Treatment 2018\nAankhon ke gird siyah halke par jana agar is alamt ya bemaari ko sirf zamana e jadeed sy jorain to ye thek na ho ga. Halkay par janaay ka ye amal zamana qadeem sy chalta ara hai. Farq sirf itna hai k pehlay ye halkay jadeed mutaalo jango ki fikar ya mukhtalif ifkaar k baes party ty aur ajkal mobile aur computer ka bay ja istimaal iski sabse bari waja hai. Aankhon Ke Gird Siyah Halke Khatam Karne Ka Totka apki roz marra ki masroof zndagi mein khatir kh0awah had tak nitaayej ko mutaarif karwa sakta hai. Aur in halko ko ankho k gird sy ap ba asaani khatam kar sakte hain.\nHalke Khatam Karne Ka Wazifa\nAnkhon k gird halkay ban jana khubsorti ko manand kar deta hai. Acha bhala khubsorat chehra b badnuma dikhny lagta hai. Aankon k gird halkay khatam karne ka wazifa agar ap baqaedgi sy karain to is sy apk chehray par musbat nitaayej aawezan ho sakte hain. Subha sweray fajar ki nimaaz k bad aik glass pani par ya hayo ya qayyom 7 martaba par kar phoonkain awal o aakhir darood shareef. Us pani sy apni ankho par aisay cheety marain k paani zameen par na giray balkay apki ankho mein chala jaye. Is amal ko 2 maah tak jarri rakhain inshaAllah istifaada hasil ho ga.\nDark Circle Khatam Karne Ka Tarika In urdu\nAgar ap b ankhon k gird halkay par jany sy preshaan hai to ap ye dekh kar hairaan ho jayen gy k kesay aik gharelu totka apki zindagi ko badalne wala hai. Aik bara aur mota aalu lain aur usko achi tarha sy dho lain. Ab is aalu ko achi tarha sy koot lain aur kootny k bad jo mawaad ban jaye usko 2 hisso mein taqseem kardain. Jab ye mawaad achi tarha sy koota jaye to isko 2 hisso mein taqseem karlain. Aur isko malmal ki 2 theliyon mein band karlain. Ab in dono theliyo ko aankho par rakhain. Apki aankhon ko rahat mil jaye gi aur kuch e arsay mein siyaah halkay khatam ho jayen gy.\nTips To Remove Dark Circles In 10 Days\nAnkhon k gird halkay parna aam bat hai khaas tor par un logo k liye jo din mai 7 sy 8 ghanty office mein computer par kaam karte hain aur ub hazraat k liye jo kasrat sy mobile ko istimaal karte hain. Andheray mein movies dekhna aur mobile ka istimaal karna ankho k gird halkay parne ki sabse bari waja hai. Is sy chutkara hasil karne k liye roz mara mein istimal hone wali chand gar ki ashya sy ap istifada hasil kar sakte hain bashart ap us totkay ko jesay btaya jaye wesay e istimaal karain. Usme koi nagha na karain aur ehtyaat apnaayen. Leemu ka arq lain aur us me kuch katray roghan e chambeli k mila lain. Ab is sy apni ankhon k gird masaaj karain 21 rooz tak. Apko musbat nataayej dekhny ko milain gy.\nDieting ki shokeen khawateen hon ya zda mutalia karne walay ashkhaas ya phr zyada rony walay bachy. In tamaam wajohaat ki bina par ankho k gird halkay a jaty hain. Roghan badaam aur zaitoon roghan ki malish sy ye halkay kuch dino mein hi khatam ho sakte hain. subha sweray taaza paani sy apni aanko par cheetay maarain. Raat ko sonay se pehle kheeray ka gooda apni ankho par adhy ghnty tak rakh lain. Is tees min k amal sy apki ankho ko bohat rahat milay gi. Is amal ko apni routine ka hissa bna lain. Q k kheeray ki taseer thandi hoti hai. Apki ankho k ird gird bny halkay dheery dheery khatam hone lagain gy.\nCockroach Khatam Karne Ka Totka 2018\nDark Circle Khatam Karne Ka Tarika In Urdu Dark Circles Khatam Karne Ka Tarika Halke Khatam Karne Ka Wazifa Tips To Remove Dark Circles In 10 Days Tips To Remove Dark Circles Permanently Zubaida Apa K Totkay For Dark Circles In Urdu


Subhaan ka kaam thaa “ dillagi “. Ussay sara din sirf 2 kaam kernay hotay thay. 1 tu larkyoun say milna aur dosra larkyoun say mobile pay baatain kerna. Woh apnay ghar kay kareebi girls college kay gate pay khara hu jata thaa. Waha ju masoom aur khobsorat larkya hoti. Un say woh kissi na kissi bahanay baat kerta. Phir un ka number leta. Phir jub larki shaadi kay liyay ussay zayadaeh majboor kerti tu woh larko ko damki deta kay agher aab us larki nay rabta kernay ke koshish ke tu woh us ke aur apni jaeli tasweerain bana kay logo main phala day ga.\nNajanay kitni larkyo ka woh aesay dil toor chuka thaa. Kuch larkya us kay jasi hoti hu jinhay buss time pass kernay kay liyay larka chahyay hota hu ga. Kuch sharif girano ke larkya hoti hu ge aur us ke jhooti baato ko such maan lete hu ge. Haqeqat un kay samnay aati hu ge tu na janay un per kya betti hu ge. Subhaan kay paas en baato ko soachnay ka time nahi thaa. Subhaan aur us ka group bus aesay he waqt guzartay thay.\nAik din us ke aik larki say mulaqat howe. Woh shakal say bohat masoom lagti thee. Subhaan nay us larki kay saath dosti ker le. Woh larki dekhnay main bohat masoom thee leaqin ander say bilkul aese nahi thee. Woh kuch zayadaeh he khulay dil damaagh ke maalik thee. Subhaan aur us kay dost larkyo ko sirf dekhtay thay aur un kay number lay letay thay. Phir mobile pay baatain kertay rehtay thay. Leaqin yeh larki Subhaan ko majboor ker re thee kay woh ussay gumanay phiranay lay jaya keray.\nSubhaan baahir lay janay say darta thaa. Woh us larki say kehta kay bus mobile pay baat kafi hai. Us larki kay majboor kernay per Subhaan aik baar ussay aik park pay lay gya. Us larki nay beybaqi ke intaha ker de thee. Woh Subhaan ko majboor ker re thee kay woh us ko kissi restaurant kay kamray main lay ker jaya keray. Subhaan nay kaha nay woh ussay kissi restaurant pay lay jaya keray ga leaqin kumray main nahi tu woh larki na maani.\nSubhaan nay apnay dosto say es topic pay baat ke tu unhu nay kaha yaar! Jub us larki ko he apni ezat ke perwa nahi tu tu khaamkha pershaan hu ra. Lay ja kissi restaurant kay room main aur ju chahay ge ker lena waha us kay saath. Subhaan us larki ko aik raat aik restaurant kay kamray main ley gya.\nAbhi unhay gay 5 minutes be nahi guzray thay kay kamray main police aaa gae. Woh larki foran khari hu gae aur police ko kehnay lagi kay main SHO ke bete hu aur yeh larka yaha mujhay aghwa ker kay lay aaya. Subhaan ko jail baej deya geya thaa. Aab usay pata chala thaa kay kasay larki kay saath dillagi kertay hain aur kya natija hota es ka.


Aqeeda e Khatam e Nabuwat in Quran and Hadith - Roman Urdu\nJanuary 25, 2019 May 16, 2019 Roman UrduComments Off on Aqeeda e Khatam e Nabuwat in Quran and Hadith\nIs tehreer main hum bat karen gay ke Aqeeda e khatm e nabuwat kya hai, khatm e nabuwat Quran aur hadees hadith ki roshni main, assignment essay note on khatm e nabuwat in Urdu and Hindi.\nNote: Yahan par sirf Hadees ka tarjuma paish kiya ja raha hai, reference ke liye aap isi post ko Urdu mein parh sakte hain, jahan par tamman hadees ko hawala jaat aur ravi ke naam se shaya kiya gia hai, yehi tehreer Urdu mein parhne ke liye yahan click karen.\nBe shak meri misaal aur mujh se pehlay anbiaye ki misaal is aadmi ki tarah hai, jis ne bohat achay tarike se aik ghar banaya aur usay har tarah se muzayyan kya, siwaye is ke ke aik konay mein aik eent ki jagah ( chor di ) phir log is ke charon taraf ghumte hain aur ( khushii ke sath ) taajjub karte hain aur kehte hain : yeh eent yahan kyun nahi rakhi gayi? Aap (SAW) ne farmaya : pas mein woh ( Nabiyo ke silsilay ki ) aakhri eent hon aur mein khatim ul nabiyeen hon.\nAur be shak meri umat mein tees kazzab hon ge, in mein se har aik yeh daawa kere ga ke woh Nabi hai. Aur mein khatim ul nabiyeen hon, mere baad koi Nabi nahi.\nAnhazrat (SAW) ke zamana hayaat mein Islam ke tahaffuz o hayat mein Islam ke tahaffuz o hayaat ke liye jitni bhi jaanghein laren gayeen, in mein shaheed honay walay Sahaba Ikram (RA) ki kal tadaad 259 hai, jabkay aqeedah Khatam e Nabuwat ke tahaffuz o dafa ke liye mslimh kazzab ke khilaaf ladi jaaney wali jung mein shaheed honay walay Sahaba (RA) aur tabayn rehmat Allah ki tadaad baara so hai jin mein 700 saat so Quran majeed ke hafiz aur aalam they.\nNote : Khatam e Nabuwat ke tamam pehloo ka ahata karna insaan ke bas ke baat nahi hai. Is liye is tehreer mein agar koi ghalti nazar aeye to bandah bashar samajte hue maaf kar degiye ga. Aur agar aap ko ye tehreer achi lagi hai to aap usay social media par bhi share kar satke hain. Taakay aap ke dost ahbaab ki bhi behtar tor par rahnmayi ho sakay.\nTagged Khatam e Nabuwat Quran o Hadees ki roshni main


Beauty Tips With Natural Remedies\nSafaid Baloon Kay Liay (For White Hair)\nAalo kay aik khushk tukray aik pao (1/4 KG), lohay kay bartan mai adha kilo ( 1/2KG) pani daal kar aik din kay liay rakh dain, doosray din is pani ko lagayen, baal sayah ho jaengy. Chand Haftay, chand maheenay ye totka zaroor azmaen.\nKaalay or Lambay Baal\nNariyal ka tail, muthi bhar mehandi kay pattay daal kar ubaal lain, Rozana balon par laganay say baal lambay or ghanay ho jaengy.\nChehray Ka Massage (Facial Massage)\nChehray par aksar danon kay theek ho janay kay baad danon ka nishan baaqi reh jata hai to chehray par danon kay liay roghan-e-Zaitoon or roghan-e-Kaddo ko barabar bowl mai daal kar gaal ka massage karain, or tab tak massage karain jub tak dhabay door na ho jayen.\nChehray Kay Daagh Dhabon Kay Liay ( For Acne Scars)\nLemon kay chilkay pees kar doodh mai daal kar milayen or raat ko sonay say pehlay chehray par laganay say daagh dhabby or dark circles door ho jaengy.\nJild Nikhariye (Fair Complexion)\nTazay doodh mai gleserine daal kar chehray par laganay say jild nikhar jati hai.\nAnkhon kay Halqon Kay Liay ( For Dark Circles)\nMalai mai chand qatray lemon ka russ mila kar chehray par laganay say halqay door ho jatay hain.\nPaon Ki Badnumai (For Beautiful Feet)\nNeem garam pani mai namak daal kar paon is mai rakh dain, taqreeban 20 minutes tak rehnay dain, is kay baad koi bhi cold cream lagayen. Mazeed paon ki jhuriyon kay liay petrolium jelly ko mutasra hissay par laganay say jhuriyan khatam ho jati hain.\nRead More: Beauty Tips in Urdu\nBest Way to Straighten Curly Hair Curly Balon ko Ghar …\nCosmetics ka Istemal, Is Kay SideEffects or Ehtiyati Tadabeer Cosmetics …


istemaal say kharraab hona in English is istemaal say kharraab hona - استعمال سے خراب ہونا - Urdu to English Translation Idiom Dictionary\nistemaal say kharraab hona in English\nistemaal say kharraab hona - استعمال سے خراب ہونا in English means;\nWords meanings used in Istemaal say kharraab hona\nMeanings of the Urdu words used in istemaal say kharraab hona - استعمال سے خراب ہونا are;\nZard sitaar ayoob\nIdioms related to the words in istemaal say kharraab hona\nHere is a list of some of the idioms that are either related to the istemaal say kharraab hona or use words from this idiom.\nWhat is istemaal say kharraab hona meaning in English?\nistemaal say kharraab hona - استعمال سے خراب ہونا\nWhat are the idioms related to istemaal say kharraab hona?\nHere are the idioms that are related to the istemaal say kharraab hona idiom.\nSab say kharraab pahiya hee sab say ziyada chon chon karta bay - سب سے خراب پہیہ ہی سب سے زیادہ چوں چوں کرتا ہے


Pyaz ke fayde – Onion benefits in Roman Urdu – Help Urdu\nPyaz mehez chilkon ka pachidha majmooa hai. jis mein koi maghaz nahi, isay chiltay jayen aakhir tak siwaye chilkon ke kuch haath nahi aeye ga. taham is ke ha th nah anay ke ba-wajood piyaz ki itni Khobiyan hain ke duniya bhar ke science daan aur mahireen tib o sahet ka daawa hai ke agar duniya se tamaam sabzian gayab ho jayen to bhi Insan ghatay mein nahi rahay ga\nPyaz ka asli watan asia hai. log isay bator-e-ghiza istemaal karte hain lekin is ke aur bhi istamlaat hain jin se log nawaqif hain, peyaz mein qudrat ne be shumaar fawaid rakhay hain .\nPyaz aik aisi sabzi hai jis ke baghair asiayi khaano ka tasawarr bhi mumkin nahi, duniya bhar mein is ko salad ke tor par bhi khaya jata hai aur khana bananay mein bhi istemaal kya jata hai. agar aap ke ghar mein pyaz mojood hai to mamooli zakham mein usay bator jaraseem kash istemaal kya ja sakta hai .\nپیاز سے متعلقہ یہی تحریر اردو میں پڑھنے کےلئے یہاں کلک کریں\nPyaz ki aqsam aur khususiyaat\nPyaz ke mashhoor 3 rang ho te hain yani surkh, safaid aur zard, jungli peyaz ke pattay choray aur zayeqa kisi qader talkh hota hay. jab kay khaiton mein ugaya jany wala peyaz ziyada talkh nahi ho taa. pyaz bawarchi khanaay se ziyada dawaon mein kaam aata hai .\nPyaz jald par Sooraj ki shu-aon ke asraat ko khatam karne ke liye bohat mufeed hai, is mein mojood Sulfuric compounds jald ko soraj ki shu-aon se honay walay nuqsanaat ko khatam karne mein be-had madadgaar saabit hotay hain. is mein hawa mein mojood jaraseem ko khatam karne ki qudrati salahiyat hoti hai .\nFrancesi musannif likhta hai ke khajoor ke baad arbibon ka behtareen aur pasandeeda ghiza lehsun aur pyaz jaisi sabziyan theen .\nFrance ka qaumi mashroob soup piyaz ka soup hai francesi pyaz ke so p ke aashiq hain. yahi wajah hai ke dil ke amraaz France mein kam hain. France mein 1912 usay peyaz par tahaqeeq ka silsila ja rahi hai. Ab tak France ne pyaz par 500 se ziyada risalay, kitaaben aur tehqeeqi maqalay muratab kiye hain. France ka qaumi mashroob pyaz ka so p America , Canada aur England ki markeeton mein distiyab hai .\nPyaz se ilaj\n1 khansi se nijaat\nkhansi mein mubtala afraad pyaz ko cheel kar slice ki soorat mein kaat len ab har slice mein aadha chaye ka chamach brown sugar dalain aur taqreeban aik ghantay ke liye dhak kar rakh den, mutasirah afraad isay din mein do martaba khayen, is mein mojood salfer mein anti bacterial khususiyaat hoti hain jo khansi ki wajah ban’nay walay jaraseem ko khatam karne mein madad karti hain .\n2 Balon ka girna\nAksar khawateen balon ke girnay ki wajah se sakht pareshan nazar aati hain, baloon ki nashonuma behtar karne ke liye pyaz ko pani mein boil karen, ab is pani ko shampoo se pehlay balon mein lagayen, yeh nuskha balon ki nash-o-numa mein izafah karne ke sath khushki ke khatmay ke liye bhi be-had mufeed hai .\n3 Nizaam Inhizaam ki durustagi\npeyaz jismani aaza ke sath pait mein dard aur nizaam inhizaam ko darast karne ke liye be-had mufeed hai, agar chhootey bachay ko in mein se koi shikayat ho to inhen har aik ghantay mein aik chaye ka chamach payaz ki chaye pilain jab tak ke inhen aaraam na aa jay. peyaz ki chaye bananay ke liye aik pyaaz len aur usay pani mein ubaal len aur phir usay thanda kar kay chhaan len piyaz ki chaye tayyar hai .\n4 Seenay ki takleef ka khtama\nPyaz ko crush kar kay is ka paste banalen aur is mein thora sa nariyal ka tail shaamil karen, ab usay seenay par lagayen aur kisi toliye se dhak den, yeh qudrati tor par aik anti biotic ke tor par kaam karte hue jism ke mdafati nizaam ko behtar banaye gi, jab kay pyaz se niklny walay bukharat seenay mein takleef aur khansi mein aaraam delaina ge .\n5 Pyaz ke zariye dard aur soojan ka ilaj\nAgar jism ke kisi hissay par keeray ke kaatnay ke baais dard aur soojan peda hogayi to is hissay par payaz kaat kar rakhen ya phir pyaz ka taaza juice mutasirah hissay par lagayen, peyaz ke andar mojood dard aur soojan kam karne walay ajzaa takleef mein aaraam pahnchayin ge .\n6 Qowat baah mein izafah\nMard hazraat apni qowat baah badhaane ke liye mukhtalif tareeqay aur harbe istemaal karte hain, lekin aksar inhen nakami ka saamna hi karna parta hai. aaj hum aap ko wo intahi kaar amad, aasaan aur be zarrar tareeqa bitayen ge jis ke koi manfi asraat nahi hain. qudrat ne piyaz mein woh khususiyaat panhan kee hain ke aqal gum hojati hai .\nJaisay agar uzoo badan sahih terha se kaam nah kar raha ho to pyaz is kamzoree ko nah sirf daur karta hai balkay usay qudrati haalat mein wapas laane mein bhi ahem kirdaar adakrta hai. is ka tareeqa istemaal yeh hai ke khanay ke sath pyaz khayen, peyaz ko salaad ka laazmi hissa bana len .\n7 Ulti ka khtama\nAgar kisi wajah ke baais aap ko ulti aeye to 2 chaye ke chamach payaz ka juice pyin aur 10 minute intzaar karne ke baad 2 chaye ke chamach peyaz ki chaye pyin aur dobarah das minute intzaar karen is amal ko is waqt taq dohraen jab tak ke tabiyat mein behtari nahi aa jati .\n8 Bukhaar se nijaat\nBukhaar mein mubtala afraad pyaaz ko slice mein katin apne peeron ke nichale hissay mein thora sa nariyal ka tail lagayen aur phir is par slice mein kati hui piyaz rakh den aur isay kisi mozay ya plastic se dhak den aur raat bhar isay aisay hi rehne den is mein mojood qudrati ajzaa bukhaar peda karne walay jaraseem ko khatam kar den ge .\n9 Zakham bherna\nPyaz mein mohlik aur kharab zakhamo ki herat angaiz tor par theek karne ki salaheet mojod hai. hamaray diyatoon mein first add ke tor par khoon band karne aur zakhmon ke dard se nijaat ke liye peyaz ke sath haldi garam kar ke zakhmon par bandhnay se aaraam aata hai aur zakham bherna shuru ho jata hai .\nDoosri jung azeem mein zakhmi sapiyon ka ilaj kachay pyaz se kya gaya. zakham par peyaz bandhnay se jald aaraam aa jata hai. aur do din ke andar zakham khushk hona shuru ho jata hai .\n10 Mukhtalif bimarion se nijaat\nGalaay ke barhay hoye ghudood, kaali khansi, phephray aur halaq ki bimariyan nazla, zukam, diabities, sir dard, mirgi, maiday ke zakham ke amraaz mein pyaz ka istemaal Shifa bakhash hai zahreeley, keeray, saanp, bichoo kat le to jism ke is hissay par piyaz aur no sha Dur ka pani lagayiyae soozish ja ti rahay gi blood pressure aur dil ke dosray amraaz mein lahsun aur pyaz ka istemaal shifa bakhash hai .\n11 Gunjay pan ka ilaj\nGanj ka behtareen ilaj pyaz ka arq hai is ke musalsal maalish se baal dobarah agg atay hain .\nPyaz bator jaraseem kash\nPyaz jaraseem kash hai. khoon mein tezabi maadon ko pyaz ka musalsal istemaal khatam kar daita hai. piyaz khoon ke barhatay dabao ko kam kar deta hai. is ka musalsal istemaal dil ke doray se mehfooz rakhta hai. England mein tajarbay ke tor par hospitals mein mareez ko aisi dawayen di gayi jin mein payaz ka ansar shaamil tha woh mareez sahetyaab ho gaye .\nNote : Pyaz se mutaliqa ye tehreer mehez maloomat aama ke liye shaya ki ja rahi hai. yaad rakhen har totka har insan ke liye nahi hota. iss liye apne tain koi nuskha mat azmayen, balkay apne mualij ( Doctor, Tabeeb ) se mahswara kar ke is ki hadaayat ke mutabiq amal karen, shukriya.


shohar ki nokri ke liye wazifa surah baqarah urdu | Naade Ali\nshohar ki nokri ke liye wazifa surah baqarah urdu\nby Raza Bhai | Mar 25, 2021 | nokri k wazaif | 0 comments\nye wazifa ap mahinay مہینے ki kisi bi jumerat جمعرات ko shuru kar saktay hain. wazifa key liya ap isha ki namaz key bad awal o akhir 10-10 martaba darood e pak ka zikir karin or darmian درمیان main ap aik martaba surah baqarah سورہ بقرا aur 300 martaba darood e ibrahmi muhabbat sey zikir krain .\nes key bad ap hath ہاتھ misle dua مثل دعا utah اٹھا kar 3 martaba 3rd kalma parh kar Allah sey eski raza or apni hajat talib طلب kar lain کر لیں .\nyeh wazifa ap ney 14 din tak jari rakhna hai.\n14 roz key bad ap rozana 10 ya 100 martaba darood e ibrahmi parhnay پڑھنے ka mamool معمول bana lain .\ninshallah ye asan wazifa karne sey Allah ki zaat 14 dino key andar andar اندر اندر ap key shohar key liya achi nokri ka sabab سبب paida پیدا farma dain ghain.\nye wazifa shohar ki kamyabi ,darazi umar درازی عمر aur sehat k liye bhe mujarab مجرب mana jata hai .\nshohar ki nokri ke liye taweez Qurani Fateh Nama be had afzal hai . Qurani Fateh Nama shohar ki kamyabi , sehat , nokri mein tarakki aur rizq mein barkat k liye bhe mujarab مجرب hai .\nlahaza لہذا agar koi behan ye wazifa kise waja se na kar sakay to esay chahiya چاہئے ke wo astana sey Qurani Fateh Nama manghva منگواء kar apnay ghar main pak jaga par rakh de .\ninshallh naqsh Qurani Fateh Nama ki barkat sey Allah ki zaat ap key shohar key liya jald permanent پرمانینٹ nokri key liya sabab paida farma dain gay.\nQurani Fateh Nama ki barkat sey fard ko nokri or rizq ki bandish بندش sey fori najat hasil ho jati hai or esi naqsh ki barkat sey fard ko guman گمان bhi nahin نہیں ho pata key esay rizq kahan کہاں sey mil raha hai.\nye naqsh rizq main barkat , karobar main tarakki or Allah ki bargha بارگاہ sey bey hisab بے حساب rizq hasil karnay key liya kamal کمال ke rohani barkat ka hamil حامل hai .\nlihaza is naqsh ko apny ghar main zaroor rakhain .\nQurani Fateh Nama astana آستانہ mein mushk مشک , amber عنبر , zafran زعفران aur gulab se tehreer تحریر kyia jata hai .\nes naqsh mobarak ko ap 2000 bar durood e ibrahimi mohabbat se parh پڑھ kar astana se free hasil kar sakte سکتے hain .\njen afrad ko Allah ki zaat ne istitaet استطاعت ata farma rakhi hai tu wo es naqsh mobarak ka hadia kharch ہدیہ خرچ yani mushk , amber , zafran aur tcs ka khach ju k 700 rupay astana ko zaroor ada krain .\nc-o-d ki fees 150 es k ilawa hai .


Nojawano mein Depression ki Wajohat, Depression ka desi ilaj in urdu\nFebruary 28, 2019 Natural Treatment\nMahireen nafsiat ki aik haliya research ke mutabiq nojawan larkoon aur larkiyon mein Depression aur zehni amraaz ki sharah barh rahi hai. Kyunkay pandrah saal se pachees saal insani zindagi ka mushkil aur hassas tareen daur hota hai. Aur ye wo daur hota hai jab bohat se log aisi aadaat aur ravayye apnate hain jo Umar bhar un ke sath rehtay hain.\nنوجوانوں میں ڈپریشن کی وجوہات اور علاج سے متعلقہ یہی تحریر اردو میں پڑھنے کے لیے یہاں کلک کریں\nYahi wajah hai ke is Umar mein ensaan mein jo khoobiyan, khamiyan, ravayye ya aadaat o atwaar shakhsiyat ka hissa banti hain un ko aindah zindagi mein badalna ya tabdeel karna bohat mushkil hota hai, yahi wajah hoti hai ke is Umar ke khauf, dar, tajasas aur Depression se chukara paana bohat mushkil hota hai.\nAgar aap samajte hain ke Depression sirf buzurag logon mein paaya jata hai to aap bilkul ghalat hain kyunkay jitna Depression aaj kal ki nojawan nasal mein paaya jata hai shayad hi kisi buzurag mein itna Depression paaya jata ho.\nDepression aik aisi khatarnaak bemari hoti hai ke jis se ensaan har cheez se be zaar ho jata hai, kisi kaam mein dil nahi lagta, kisi se milnay ki chahat nahi hoti, yahan taq ke apne Aziz doston, rishte daaron aur ghar walon se bhi uktahat honay lagti hai. Na parhai mein dil lagta hai na roz marrah ke kaam kaaj mein, na apni sahet o tandrusti ki fikar hoti hai. Aur na hi khanay peenay ka hosh hota hai.\nIs tehreer mein hum sirf nojawanon mein Depression ki wajohaat aur is ke tadaruk ke baray mein baat karen ge. Taham agar aap Depression ki alamaat, wajohaat aur ilaaj se mutaliq mukammal aur jame maloomat haasil karna chahtay hain to aap hamari tehreer Depression kya hai, Depression ki bemari, is ki alamaat, wajohaat aur ilaaj parh satke hain.\nیہی تحریر اردو میں پڑھنے کے لیے یہاں کلک کریں\nNojawan nasal mein Depression ki wajohaat\nHamari nojawan nasal shadeed qisam ki Depression aur be cheeni ka shikaar hai. Is ki sab se barri wajah sarmaya daarana nizaam ki taraqqi hai. Aik aam aur saada zehan ka nojawan jab kuch logon ko muashi aur samaji aitbaar se taraqqi ki mairaaj par daikhta hai to heran hota hai ke un logon ke paas itni saari doulat kahan se aa gayi ?\nHamari nojawan nasal ke wo afraad jobi ae, am ae, am full, pi each d taq taleem haasil karne ke baad bhi aisa koi zareya dhoond nahi paate ke jis ki wajah se jald az jald wo bhi un a classe afraad ka muqaabla kar saken to nateejatan wo mayoos ho kar Depression ka shikaar ho jatay hain. Aur agar mayoosi intahaa ko poanch jaye to phir baaz nojawanon ko abnormal kar deti hai. Aik bain al aqwami surway ke mutabiq duniya ki abadi ka 15 feesad nojawan nafsiati mareez ban chuke hain.\nDouran taleem har jagah yahi parhaya aur bataya jata hai ke hamesha insaaf ka hi bol baala hota hai, sab log barabar hain, koi bara chhota nahi, istehsal karne walay zalim hain, chor bazari laanat hai aur is mein shareek honay wala ghaddar hai. Lekin jab wohi nojawan amli maidan mein aa kar apne ird gird daikhta hai to usay sab baatein mehez zabani daaway nazar aati hain. Jis ki wajah se nojawan mayoos ho kar Depression ka shikaar ho jatay hain. Aur baaz auqaat to is khulay tazaad ki badolat kuch nojawan taleem uudhari chore kar hi bhaag jatay hain.\nNojawanon mein Depression ki sab se barri wajah mahireen ny social media ko qarar diya hai. Un ka kehna hai ke aaj kal har dosra nojawan apna mobile phone istemaal karte hue nazar aata hai. Chahay wo family ke sath hon, doston ke sath hon ya phir kahin akailey hi baithy hon. Hadd se ziyada social ya mobile phone ka istemaal nojawanon mein Depression peda kar raha hai jo kay aik khatarnaak baat hai.\nMobile phone aik zaroorat zindagi hai. Lekin ye zaroorat zindagi nojawanon ki zindagi par bohat assar andaaz ho rahi hai. Aaj kal ke nojawan sara din mobile phone istemaal karne ke baais asal zindagi ki khoubsurti ko bhool gaye hain. Sara sara din kamray mein rehna hatta ke baaz auqaat nojawan khana bhi kamray mein hi kha lete hain aur apne ghar walon ke sath bethnay ki bhi zehmat nahi karte. Mahireen ka kehna hai ke nojawanon mein taizi se Depression bherne ki wajah kam Umri mein un ko mobile phone faraham kar dena bhi hai. Is ke ilawa maahir nafsiat ka kehna hai ke mobile ke ziyada istemaal se na sirf nojawanon mein chirchira pan peda hota hai balkay un ki sahet bhi din badan girty jati hai.\nTally vision maloomat aur tafreeh ke aik ahem zariye ke tour par arbon logon ki zindagion ka laazmi hissa ban chkahe. Lekin kya aap ko maloom hai ke bohat ziyada TV dekhnay se nojawanon mein Depression mein mubtala honay ka khatrah barh raha hai. Khaas tor par wo nojawan jo rozana ost doghnte ya is se ziyada tally vision dekhte hain. Un mein Depression har izafi ghantay ke sath paanch feesad barhta jata hai.\nBohat se nojawan internet itna ziyada istemaal karte hain ke inhen is ki nashay ki terhaaadat ho jati hai. Aik taaza surway ke mutabiq taqreeban hroqt online rehne walay aisay nojawanon mein Depression ka shikaar ho janey ka khatrah bohat ziyada ho jata hai. Aaj ke daur mein internet nojono mein itna maqbool hai ke taraqqi Yafta, taraqqi Pazeer aur ghareeb reyaston taq mein nojawan nasal ko net genration kaha jata hai.\nMahireen ny is ki wazahat yun ki ke har waqt online rehne ke khwahish mand nojawanon ko aksar un ke samaji aur khandani rishton ke hawalay se mushkilaat ka saamna rehta hai. Yahi nahi balkay aisay afraad ki sahet bhi kharab rehne lagti hai. Un ka rawayya jarehana ho jata hai aur un mein kayi deegar nafsiati masail bhi peda honay lagtay hain. Is surway ke nataij ny ye saabit kar diya ke aisay nojawan bil umoom be chain rehne lagtay hain.\nAgar 1 shakhs hadd se ziyada zehni dabao ka shakar rehta hai to ye is ki jismani aur zehni sahet ke liye bohat khatarnaak saabit ho sakta hai. Chunkay aik nojawan ke harmonz mein tabdeelian ho rahi hoti hain iss liye hadd se ziyada zehni dabao ussay aasani se Depression mein mubtala kar sakta hai.\nDil laga kar taleem haasil karne walay nojawanon ny apna taleemi daur khowaboon ki nagri mein riyazat kar ke guzaraa hota hai aur inhen umeed hoti hai ke idhar un ki taleem khatam ho gi to inhen koi achi mulazmat mil jaye gi, magar uqarba parwari, mlazmton ke fuqdaan, tubqati istehsal, surkh feetay, rishwat aur sifarish culture ki wajah se inhen mayoosi hoti hai. Is ka nateeja do sooraton mein nikalta hai.\nYa to wo nojawan muashray se naraaz ho jata hai aur apni tamam mehroomion ka zimma daar muashray ko samajte hue intiqam par utar aata hai. Aur juraim ki raah par chal parta hai. Aisay mein wo daaka zani se le kar khudkush dhmakon taq kisi bhi cheez se baz nahi aata.\nYa phir wo nojawan mayoos ho kar depression ka mareez ban ke allag thalag baith jata hai. Yun muashra aur malik is ki salahiyaton se yaksar mahroom ho jatay hain. Is ki intahi shakal iqdaam khudkushi hai.\nDepression ka khtama\nZaroorat is amar ki hai ke uqarba parwari khatam ho, mulaazmaten aam hon, rishwat, sifarish ka khtama ho, tab nojawanon ke andar tahaffuz ka ehsas ho ga aur wo taraqqi ki raah par gamzan hon ge. Tamam nojawanon ko un ki ahliat ke mutabiq mulaazmaten milein gi to wo zouq o shoq se apne faraiz ki adaigi karen ge. Aur yun, taraqqi ka amal taiz ho ga.\nAisay nojawan afraz jo kisi aik sargarmi mein rozana bohat sa waqt sirf karte hain. Aisay afraad doosri tameeri sar garmion mein hissa nahi le satke. Jis ki wajah way wo kuch arsay baad hi bore ho kar Depression ka shikaar ban jatay hain. Is liye zaroorat is amar ki hai ke aisay afraad ko chahay ke wo apna waqt misbet samaji taluqaat bananay, khelon mein hissa lainay, moseeqi suneney aur doosri aisi sar garmion mein guzaraian. Taakay wo Depression se daur reh saken.\nNojawan nasal mein Depression ke tadaruk ke liye zurori hai ke sarmaya daarana nizaam ki hosla shikni ki jaye. Kuch shak nahi ke is nizaam ki badolat hum zindagi ki nnat nai aasayshat se humkenar hue hain, lekin ye chunkay asthsali muashray ki pedawar hai aur bohat jald tubqati faaslay peda karta hai, is liye is ke mzmrat se aagahi lazim hai.\nNojawanon ko khalstan ikhlaqi aur Raza karana bunyadon par tayyar kya jaye aur un ko bataya jaye ke un ke masail sirf rupay pesey se hal nahi hon ge balkay is waqt hal hon ge jab wo apni zimma daryon ko ba-tareeq Ahsen poora karen ge.\nQaumi aur ijtimai satah par nojawanon ko haqooq o faraiz ki taleem di jaye. Nojawan nasal ko pata ho ke un ke haqooq kya hain aur un ko kaisay haasil karna hai, neez un par kon se faraiz aur pabandiyan hain jin par un ko poora utarna hai.\nDepression se nijaat haasil karne ke liye mahireen ny mahswara diya hai ke walidain bachon ko ziyada se ziyada time den aur un ko doosri sar garmion mein mubtala rakhen, jaisay kitabon ka mutalea, khelon mein shamoliat, waghera. Is se bachon ka dimagh battay rahay ga aur wo doosri buri cheezon ki janib Raghib nahi hon ge.\nNojawan tabqay ko bataya jaye ke sirf wohi is samaji dhanchay ko tabdeel karne ki ahliat rakhtay hain. Aur ye kaam un ke kaandhon par hai ke wo dosray logon mein bhi shaoor aur agahi beedar karen.\nDepression se pak muashra\nMasharti aasoudgi dimaghi sukoon ka baais banti hai. Jab muashra sahih nahaj par kaam kar raha ho to afraad zehni tor par mutmaen rehtay hain. Afraad ka zehni tor par mutmaen hona hi inhen is qabil banata hai ke wo fa-aal shehrion ke tor par zindagi busr karen.\nHamaray malik ka nojawan tabqa hi is ke mustaqil ka amain aur is ki nazriati o zameeni sarhadoon ka Muhafiz hai. Nojawanon mein barhti hui be cheeni aur iztiraab ki kefiyat ko rokna muashray ke dosray arakeen ki awleen zimma daari aur bunyadi farz hai, agar ye iztiraab kam karne ke liye thos iqdamaat na uthaye gaye to mustaqbil mein malik ko mayoos nasal tohfay mein miley gi. Jo mayoosi ke sath sath jazba intiqam bhi rakhti ho gi.\nIs mazmoon se mutaliqa agar koi cheez aap ki samajh mein nahi aayi hai ya aap is tehreer ke hawala se mazeed maloomat haasil karna chahtay hain to aap hamein comments kar satke hain. Aap ke har sawal, har comments ka jawab diya jaye ga.\nAgar aap ko ye tehreer achi lagi hai to aap usay social midyapr bhi share kar satke hain. Taakay aap ke dost ahbaab ki bhi behtar tor par rahnumaiye ho sakay.\nRalated Post: Ye bhi parhain\nQuwat e Bah mein izafa in urdu | Mardana Kamzori ka Desi ilaj\nQabz ki alamat aur Wajohat – Shadeed Qabz Ka fori ilaj in Urdu\nNazla Zukam ka Fori Desi ilaj in Urdu\nKharish ka fori desi ilaj in Urdu / Hindi\nPaon ki badboo ka desi ilaj – Foot Smell solution in Roman Urdu\nMaday ki tezabiat aur Seene ki jalan ka fori desi ilaj\nKamar Dard ka fori Desi ilaj in Urdu / Hindi\nDepression kya hai. Depression ki bemari, alamat, wajohat aur ilaj